section_heading: Biografija
paragraph_text: Posljednje godine njegova života nisu bile sretne. Na povratku iz Nürnberga, kada se preko flandrijskog Antwerpena vraćao u Lisabon, bio je opljačkan, zarobljen i otpremljen u Englesku. Usprkos teškoj bolesti uspio se vratiti u Lisabon, gdje je nakon smrti portugalskog kralja Ivana II. pao u nemilost. Martim Behaim umro je 29. srpnja 1507. godine u sirotištu u Lisabonu. Međutim, njegove zasluge za portugalsko pomorstvo nisu zaboravljene, jednako kao ni njegov "krumpir", najstariji očuvani globus na svijetu, koji se danas čuva u Njemačkom nacionalnom muzeju u Nürnbergu.